Remigiusz Piotr Górski

ThDr. ICDr. Remigiusz Piotr Górski, OFM, univ. doc. (* 16. november 1982, Poľsko) je poľský rímskokatolícky kňaz, františkán, teológ a kánonista pôsobiaci na Slovensku.

Od decembra 2025 je dekanom Teologickej fakulty Trnavskej univerzity v Trnave.

 Život 
Narodil sa v Poľsku. Je členom Rehole Menších bratov františkánov.

V rokoch 2002 až 2004 absolvoval štúdium filozofie na Vyššom seminári františkánskych otcov svätého Bonaventúru v Krakove a v rokoch 2005 až 2010 štúdium teológie na Teologickej fakulte Trnavskej univerzity. Vysokoškolské štúdium dogmatickej teológie absolvoval v rokoch 2010 až 2014 na Pápežskej univerzite Jána Pavla II. Zakončil ho ziskom doktorátu.

Popri štúdiu pôsobil v rokoch 2011 až 2013 ako výpomocný duchovný vo farnosti Trstená a vykonával tiež služby v Hornooravskej nemocnice s poliklinikou.

V rokoch 2013 až 2016 študoval na Pápežskej univerzite Antonianum, kde získal licenciát z kánonického práva. V rokoch 2016 až 2019 študoval na Papežskej univerzite svätého Tomáša Akvinského v Ríme, kde získal doktorát z kánonického práva. 

Od roku 2020 pôsobil ako výpomocný duchovný v Bratislavskej arcidiecéze, vo Farnosti svätého Martina v Bratislave. Okrem toho pôsobí aj ako sudca Metropolitného tribunálu Bratislavskej arcidiecézy a promótor spravodlivosti ad casum. 

Pôsobil na Katedre praktickej teológie Teologickej fakulty Trnavskej univerzity. Vyučoval predmety ako kánonické právo, manželské kánonické procesy, pastoračná prax, katechetika, či katechetická prax. Je členom edičnej rady časopisu Veda.

8. októbra 2025 bol zvolený a 12. decembra inaugurovaný za dekana Teologickej fakulty Trnavskej univerzity v Trnave. Inaugurácia sa uskutočnila v jezuitskom Kostole Najsvätejšieho Spasiteľa v Bratislave. Zúčastnili sa jej početní hostia zo Slovenska i zahraničia.

 Dielo 
Vedecky sa venuje sa kánonickému právu.
 Małżeństwa między katolikami a prawosławnymi: problemy natury konfesyjnej oraz próby ich rozwiązania w świetle dokumentów dialogu ekumenicznego. Kraków: Uniwersytet Papieski Jana Pawła II w Krakowie. Wydawnictwo Naukowe, 2005. ISBN 978-83-7438-409-4.
 La litispendenza nel processo canonico contenzioso ordinario e nel processo per le cause di dichiarazione di nullità del matrimonio. Roma: Pontificia Università San Tommaso d’Aquino.

 Referencie 

Kategória:Absolventi Teologickej fakulty Trnavskej univerzity v Trnave
Kategória:Absolventi pápežských vysokých škôl
Kategória:Vyučujúci na Teologickej fakulte Trnavskej univerzity v Trnave
Kategória:Katolícki teológovia 21. storočia
Kategória:Dekani Teologickej fakulty Trnavskej univerzity v Trnave
Kategória:Poľskí rímskokatolícki kňazi
Kategória:Poľskí františkáni
Kategória:Poľskí kánonisti
Kategória:Poľskí teológovia
Kategória:Poľskí sudcovia
Kategória:Poľskí vedeckí spisovatelia